b'\n_START_ARTICLE_\nFinans\xc5\xb3 teis\xc4\x97s magistras\n_START_PARAGRAPH_\nFinans\xc5\xb3 teis\xc4\x97s magistras\xc2\xa0\xe2\x80\x93 akademinis kvalifikacinis teis\xc4\x97s laipsnis, suteikiamas baigus podiplomines teis\xc4\x97s magistro studijas finans\xc5\xb3 teis\xc4\x97s ir finans\xc5\xb3 srityje.\n_START_SECTION_\nVokietijoje\n_START_PARAGRAPH_\nFinans\xc5\xb3 ir teis\xc4\x97s magistro (angl. LL.M. Finance) laipsn\xc4\xaf galima \xc4\xafgyti Frankfurte, Vokietijos bankininkyst\xc4\x97s centre, kuriame veikia ES institucijos, yra daug bank\xc5\xb3, kit\xc5\xb3 finans\xc5\xb3 bei kredito \xc4\xafstaig\xc5\xb3, institucij\xc5\xb3. Vokietijos Frankfurto universiteto Teis\xc4\x97s ir finans\xc5\xb3 institute vykdoma tarptautin\xc4\x97 finans\xc5\xb3 teis\xc4\x97s magistro programa angl\xc5\xb3 kalba, baigusiems teis\xc4\x97s arba ekonomikos bakalauro studijas. Trukm\xc4\x97\xc2\xa0\xe2\x80\x93 1 metai._NEWLINE_Studij\xc5\xb3 kaina\xc2\xa0\xe2\x80\x93 15 000 \xe2\x82\xac. Yra galimyb\xc4\x97 gauti stipendij\xc4\x85 visoms ar dalin\xc4\x97ms studij\xc5\xb3 mokes\xc4\x8dio i\xc5\xa1laidoms padengti. Hertie fondas skiria 3 stipendijas studij\xc5\xb3 mokes\xc4\x8diui sumok\xc4\x97ti. Pretenduoti gali ekonomikos ar teis\xc4\x97s bakalaurai, pasiek\xc4\x99 labai auk\xc5\xa1t\xc5\xb3 akademini\xc5\xb3 rezultat\xc5\xb3 (informacija apie stipendijas bei parai\xc5\xa1k\xc5\xb3 formas galima rasti ILF tinklalapyje)._NEWLINE_ILF LL. M. Finance programos absolventai i\xc5\xa1 Lietuvos\xc2\xa0\xe2\x80\x93 VU Teis\xc4\x97s f. absolventai \xe2\x80\x9eGlimstedt\xe2\x80\x9c verslo teis\xc4\x97s advokatas dr. Paulius Markovas (\xc4\xaf 2002\xc2\xa0m.-2003\xc2\xa0m. program\xc4\x85 \xc4\xafstoj\xc4\x99s pirmu numeriu), teisinink\xc4\x97 Joana Baublyt\xc4\x97 (2006\xe2\x80\x932007\xc2\xa0m.), \xe2\x80\x9eLAWIN\xe2\x80\x9c bei teisininkas Linas \xc4\x8ci\xc5\xbeauskas (2006\xe2\x80\x932007\xc2\xa0m.).\n_START_SECTION_\nLietuvoje\n_START_PARAGRAPH_\nLietuvoje finans\xc5\xb3 teis\xc4\x97 kaip akademin\xc4\x97 teis\xc4\x97s disciplina d\xc4\x97stoma teis\xc4\x97s studentams kaip privalomasis arba pasirenkamasis dalykas. MRU Teis\xc4\x97s fakultete yra gilinamoji finans\xc5\xb3 teis\xc4\x97s magistro programa, trukm\xc4\x97\xc2\xa0\xe2\x80\x93 1,5\xc2\xa0m. (dienin\xc4\x97, neakivaizdin\xc4\x97 f.).'